Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: államtitokról és a szolgálati titokról szóló 1995. évi LXV. törvény alapján a minősítési
Paragraph Index: 1546

57. § Felelős: − az FVM háttérintézményeinek átszervezéséért, ennek keretében: − az intézmények által ellátott feladatok teljes körű felméréséért, feladatátvilágításért; − azon feladatok leválogatásáért, amelyek elvégzése számítógépes programok által kiváltható, informatikai tervezés előkészítéséért; − a háttérintézmények szervezetére, működésére vonatkozó teljes joganyag áttekintését követően a szükséges jogszabály-módosítás, jogalkotás szakmai előkészítéséért; − az átszervezés erőforrás igényének felméréséért és az átláthatóbb és ügyfélbarát rendszer létrehozásához szükséges megoldási javaslatok kidolgozásáért; − háttérintézmények feladatainak racionalizálásáért − eljárási rendek kidolgozásával az átszervezésből adódó elhelyezési- és ingatlanügyek megoldási javaslatainak kidolgozásáért; 2006/94. szám − a mezőgazdasági szakképző intézmény-hálózat koncentrációjáért, ezen belül: − az FVM felügyelete alá tartozó egyes szakoktatási intézmények megszüntetésének végrehajtása módjának kidolgozásáért; − egyes szakoktatási intézményeknek más fenntartó részére történő átadása lehetőségének vizsgálatáért, valamint a Képzési és Szaktanácsadási Intézet működésének felülvizsgálatáért; − a Magyar Mezőgazdasági Múzeumnak, valamint az Országos Mezőgazdasági Könyvtár és Dokumentációs Központnak más minisztérium részére történő átadása módjának kidolgozásáért; − a főosztályok által a szakigazgatási szervek részére meghatározni kívánt feladatok kötelező belső egyeztetésében történő részvételért; − a növényfajták állami elismerésével, valamint a vetőmagvak, szaporítóanyagok előállításával, minősítésével, forgalomba hozatalával összefüggő tevékenység, vonatkozó törvényben meghatározottak szerinti irányításáért, a kapcsolódó hatósági jogkör gyakorlásáért; − a növényi génmegőrzési tevékenység felügyeletéért, szakmai koordinációjáért, nemzetközi együttműködési programokban részvételért; − az állattenyésztésről szóló törvényben meghatározottak szerinti tenyésztés szervezés fejlesztéséért, az őshonos és veszélyeztetett állatfajták megőrzéséért, és támogatási rendszerének kidolgozásáért, a tenyésztő szervezeti elismerésre vonatkozó hatósági feladatok ellátásáért; − az állategészségügyi hatóság felügyeletével, valamint a Mezőgazdasági és Vidékfejlesztési Hivatal termelői nyilvántartásával /gazdaregiszterrel/ összhangban az állatok egységes azonosítási és nyilvántartási rendszerének kialakításáért és fejlesztéséért; − a hatásköréhez kapcsolódó költségvetési, minősítő intézmények (OMMI, Állami Ménesgazdaság, Szilvásvárad), szakmai felügyeletéért; − a megyei Földművelésügyi Hivatalok szakmai tevékenysége felügyeletének ellátásáért; − a falugazdász-hálózat országos működtetésének koordinálásáért; − a mezőgazdasági őstermelői szabályozással kapcsolatos tárcafeladatok koordinálásáért; − a szőlő termőhelyi kataszter vezetésével kapcsolatos feladatok ellátása; − a jogszabályokban meghatározott növények, megyei hivatalok által végzett, termésbecslésének és az állapot minősítésének koordinálásáért, összesítéséért; − a termelői csoportokra, továbbá a fiatal agrárvállalkozókra vonatkozó támogatási rendszer működtetéséért; − a mezőgazdaságot sújtó elemi károk felmérésével kapcsolatos feladatok ellátásáért − a hatásköreit érintő, az EU integrációval kapcsolatos feladatok ellátásáért, szakértő biztosításáért, a szükséges mandátum kialakításáért, szakbizottságokban és munkacsoportokban nemzeti képviselet ellátásért; − a kizárólag nemzeti támogatásból finanszírozott beruházások, valamint a kedvezőtlen termőhelyen gazdálkodók tőkepótló hitel konstrukciójának utómunkálatai ellátásért; − az ágazat közoktatási, szakképzési, felsőoktatási és felnőttképzési feladatai ellátásáért, ennek keretében: 2006/94. szám − át-és továbbképzés fejlesztéséért; − a gazdálkodást segítő szaktanácsadás, valamint a gyakorlati képzési tevékenység fejlesztéséért, finanszírozásáért; − az agrár-szakképzési rendszer fejlesztéséért, korszerűsítéséért; − az agrárképzést szolgáló tangazdaságok, tanüzemek fejlesztési célú támogatási rendszerének működtetéséért, a gyakorlati oktatás fejlesztéséért; − a mesterképzés koordinációs feladatainak ellátásáért; − a középfokú tankönyvellátásért, agrárszakkönyvek kiadásának támogatásáért; − az Országos Képzési Jegyzékhez kapcsolódó tárca feladatok ellátásáért; − a szakmai vizsga-szabályzat kialakításáért; − a Magyar Mezőgazdasági Múzeum, valamint az Országos Mezőgazdasági Könyvtár és Dokumentációs Központ működtetéséért, felügyeletével kapcsolatos feladatok ellátásáért; − a minisztérium fenntartásában működő mezőgazdasági középfokú szakoktatási továbbképző és szaktanácsadó intézmények, középfokú oktatási intézmények fenntartásával, igazgatásával, általános és szakmai felügyeletével kapcsolatos feladatokért; Az átszervezésért felelős miniszteri biztos által átruházott feladatok ellátása során: − a felügyelt intézményekre kiterjedő létszámgazdálkodási feladatok megszervezéséért, az intézményi létszámstruktúra felülvizsgálatáért. − az engedélyezett létszámgazdálkodási előirányzatok betartásával ellátja a felügyelt intézményekre kiterjedő fejezeti létszámgazdálkodási, valamint az intézményi létszámstruktúra felülvizsgálatával és kialakításával kapcsolatos feladatokat. Szervezeti tagozódás: Elemzési és Tervezési Osztály Szabályozási-módszertani Osztály Mezőgazdasági Osztály Természeti Erőforrások Főosztálya

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes